สวัสดีค่ะ อยากทราบว่าอาการแบบนี้เป็นอะไรคะ คือหนูเจ็บหน้าอกซ้ายมาสักพักแล้ว จี๊ดๆบ้าง พออากาศเย็นก็เจ็บตรงหน้าอก เคยไปหา บอกว่ากล้ามเนื้ออักเสบ แต่เมื่อเจ็บอีก แต่เหมือนว่ามันสั่นๆในอก และเจ็บตรงแขนด้วย แขนชา ไม่ค่อยแรง
สวัสดีค่ะ อาการเจ็บหน้าอกซ้ายจี๊ดๆ อาจจะเกิดจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน อาจปวดร้าวไปตามแขนได้-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วยหากเจ็บมากขึ้นเรื่อยๆ หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ หอบเหนื่อย ควรรีบกลับไปพบแพทย์การดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหาร